**Podklady k inauguračnému konaniu predkladaných uchádzačom**

1. **Žiadosť** **uchádzača** o vymenovanie za profesora predsedovi vedeckej rady fakulty (§ 5 ods. 1 vyhlášky č. 246/2019 Z. z.)
2. **Profesijný životopis uchádzača**, *podpísaný uchádzačom* (**maximálne 2 strany**, podľa § 5 ods. 2 vyhlášky č. 246/2019 Z. z. a vzoru uvedeného na webovom sídle ministerstva). Uchádzač si pripraví **dva varianty** životopisov. **Prvý variant**, na ktorom bude **celý dátum narodenia**, odovzdá vytlačený a podpísaný (súčasť inauguračného spisu). **Druhý variant**, na ktorom bude **len rok narodenia**, napáli na CD alebo iné pamäťové médium a bude umiestnený na webovom sídle univerzity (súčasť CD alebo iného pamäťového média).
3. **Osvedčené kópie dokladov uchádzača** o vysokoškolskom vzdelaní 2. a 3. stupňa, dekrét docenta (podľa § 5 ods. 2 vyhlášky č. 246/2019 Z. z.)
4. **Prehľad pedagogickej činnosti** **uchádzača** na vysokej škole a prehľad dosiahnutých výsledkov v tejto činnosti (podľa § 75 ods. 3 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a podľa § 5 ods. 2 vyhlášky   
   č. 246/2019 Z. z.) *podpísaný vedúcim jeho pracoviska a príslušným dekanom fakulty.* V prehľade sa uvedú výsledky dosiahnuté najmä v týchto oblastiach:
   1. predmety, ktoré uchádzač zabezpečoval počas svojej pedagogickej praxe, čo dokladuje pedagogické skúsenosti a spôsobilosti uchádzača,
   2. zavedenie nového predmetu a jeho zabezpečenie učebnými textami, čo dokladuje inovatívny prístup a pedagogické zručnosti uchádzača vo vyučovacom procese,
   3. pedagogické pôsobenie na domácich a zahraničných vysokých školách, ktoré dokladujú medzinárodné skúsenosti, jazykové znalosti, prezentovanie sa na kvalitných konferenciách, absolvovanie prednáškových pobytov a celkový medzinárodný kredit uchádzača,
   4. prehľad riešení vzdelávacích a mobilitných projektov, čím uchádzač preukazuje schopnosť získavať externé zdroje na rozvíjanie pedagogických činností   
      a inštitucionálnej spolupráce na báze pôsobenia v domácich a medzinárodných tímoch,
   5. autorstvo, resp. spoluautorstvo interných učebných textov a učebných pomôcok,
   6. príprava nového študijného programu,
   7. vedenie záverečných bakalárskych prác a diplomových prác,
   8. členstvo v komisiách pre štátne záverečné skúšky,
   9. tvorba výučbových filmov, videoprogramov, on-line didaktických materiálov,
   10. účasť na budovaní a rozvoji výučbových a odborných laboratórií,
   11. iné relevantné aktivity.
5. **Prehľad riešených výskumných prác uchádzača** (podľa § 75 ods. 3 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov  
    a podľa § 5 ods. 2 vyhlášky č. 246/2019 Z. z.), čím uchádzač preukazuje schopnosť získavať externé zdroje na výskumnú úlohu, obhájiť výsledky a pôsobiť v domácich a medzinárodných vedeckých tímoch, *podpísaný vedúcim jeho pracoviska a príslušným dekanom fakulty.* Uvedú sa výsledky dosiahnuté v tejto oblasti – projekty APVV, AV, VEGA, inštitucionálne projekty, medzinárodné projekty, realizácia výsledkov v praxi, výsledky vo vedeckej výchove doktorandov, uznanie v zahraničí, členstvo v komisiách, ŠVOČ.
6. **Zoznam uchádzačových pôvodných** publikovaných **vedeckých** prác, **odborných** prác, **učebníc**, učebných textov, riešených výskumných úloh..., prehľad **6 vybraných výstupov v databáze current contents connect** s celkovým autorským podielom min. 2,00 a **citácií a ohlasov (07\_priezvisko\_autorsky\_podiel\_v\_ccc.pdf)**, prednášok doma a v zahraničí (podľa Smernice   
   č. 13/2008-R o bibliografickej registrácii a kategorizácii publikačnej činnosti a umeleckej činnosti a ohlasov v znení neskorších predpisov, podľa § 5 ods. 2 vyhlášky č. 246/2019 Z. z.) *podpísaný uchádzačom a vedúcim jeho pracoviska*:
   1. uchádzač z TUKE predloží výpis z databázy publikačnej činnosti na TUKE,
   2. uchádzač mimo TUKE predloží uvedený zoznam v rovnakej štruktúre, t.j. podľa kategórie uvedených v Prílohe č. 1 Smernice MŠ SR č. 13/2008-R zo 16. októbra 2008.

**Uchádzač, zoznam publikácií, spojí do jedného súboru (*06\_priezvisko\_publikacie.pdf*)**, ktorý pozostáva z častí „zoznam publikácií z knižnice + zoznam publikácií z databázy WoS + zoznam publikácií z databázy SCOPUS bez duplicít s databázou WoS“.

**Citácie podľa databázy SCI (Web of Science) a databázy SCOPUS** sa dokladujú výpisom z príslušnej databázy vo formáte uvedenom v prílohe týchto podkladov. Citácie mimo SCI a SCOPUS evidované v databáze Evidencia publikačnej činnosti TUKE (EPČ) sa dokladujú výpisom z databázy EPČ. **Citácie musia byť bez duplicít s WoS a samocitácií autorov   
a spoluautorov.**

**Uchádzač, zoznam citácií, spojí do jedného súboru (*08\_priezvisko\_citacie.pdf*)**, ktorý pozostáva z častí „zoznam citácií z knižnice + zoznam citácií z databázy WoS s vylúčením samocitácií autora a spoluautorov + zoznam citácií z databázy SCOPUS s vylúčením duplicít citácií s databázou WoS a samocitácií autora a spoluautorov“.

Uchádzač mimo TUKE predloží zoznam citácii mimo SCI a SCOPUS v rovnakej štruktúre ako uchádzači z TUKE s doložením zdroja dokladujúceho danú citáciu.

1. **Prehľad uchádzačových výsledkov** vedeckej školiacej činnosti **doktorandov** (vedených a ukončených) *podpísaný vedúcim jeho pracoviska a príslušným dekanom fakulty.*
2. **Písomné referencie** na výsledky uchádzača od popredných zahraničných odborníkov **z aspoň troch rozličných štátov mimo Slovenskej republiky**, pričom v referenciách bude potvrdené, že uchádzač spĺňa požiadavky na pôsobenie vo funkcii profesora v medzinárodnom kontexte.
3. **Prehľad uchádzačom plnených kritérií** podľa tabuľkového prehľadu na získanie titulu profesor schválených vedeckou radou fakulty *podpísaný uchádzačom, prodekanom pre vzdelávanie   
   v 1. a 2. stupni pedagogiky a prodekanom pre vedecko-výskumnú činnosť a štúdium v 3. stupni štúdia*.
4. **Najvýznamnejšie vedecké práce, monografie, odborné práce, učebnice a učebné texty** (Uchádzač prikladá 6 najvýznamnejších prác, ktorými demonštruje vytvorenie uceleného vedeckého diela (§ 76, ods. 6, písm. b) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov) a svoj prínos v odbore habilitačného konania a inauguračného konania. Dôraz sa kladie na publikácie vydávané medzinárodne uznávanými vydavateľstvami).
5. **Zhrnutie prínosu svojej vedeckej práce** pre vývoj študijného odboru, v ktorom sa uchádzač inauguruje *podpísané uchádzačom*.
6. Téma a sylabus **inauguračnej prednášky** (podľa § 5 ods. 9 vyhlášky č. 246/2019 Z. z.).
7. Uchádzač odovzdá inauguračný spis **v tlačenej podobe v jednom originály s podpismi a siedmich kópiách originálu**, odovzdá **jeden kus** **CD-ROM so všetkými podkladmi   
   vo formáte PDF**. PDF podklady na CD-ROM budú bez podpisov (podpísané materiály len v tlačenej podobe). Po dohode možno dokumenty v elektronickej podobe doručiť aj na inom pamäťovom médiu, prípadne zaslať emailom na fakultný Úsek vedy a výskumu.
8. **Formát prípravy materiálov:**

Názvy príloh **BEZ** diakritiky, **BEZ** medzier, **LEN** malé písmená, **BEZ** titulov v predpísanom tvare a vo formáte „**pdf**“:

o 01\_priezvisko\_ziadost.pdf

o 02\_priezvisko\_zivotopis.pdf

o 03\_priezvisko\_pedagogika.pdf

o 04\_priezvisko\_veda\_vyskum.pdf

o 05\_priezvisko\_doktorandi.pdf

o 06\_priezvisko\_publikacie.pdf

o 07\_priezvisko\_autorsky\_podiel\_v\_ccc.pdf

o 08\_priezvisko\_citacie.pdf

o 09\_priezvisko\_plnenie\_kriterii.pdf

o 10\_priezvisko\_prinos vedeckej prace.pdf

o 11\_priezvisko\_tezy a sylabus inauguracnej prednasky.pdf